CELEX: 32014D0025
Language: el
Date: 2014-01-17 00:00:00
Title: 2014/25/ΕΕ: Απόφαση της Επιτροπής, της 17ης Ιανουαρίου 2014 , για την ανακοίνωση από τη Σλοβακική Δημοκρατία μεταβατικού εθνικού σχεδίου που αναφέρεται στο άρθρο 32 της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών [κοινοποιηθείσα υπό τον αριθμό C(2014) 59]

21.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 16/34
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 17ης Ιανουαρίου 2014
   για την ανακοίνωση από τη Σλοβακική Δημοκρατία μεταβατικού εθνικού σχεδίου που αναφέρεται στο άρθρο 32 της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών
   [κοινοποιηθείσα υπό τον αριθμό C(2014) 59]
   (Το κείμενο στη σλοβακική γλώσσα είναι το μόνο αυθεντικό)
   (2014/25/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (1), και ιδίως το άρθρο 32 παράγραφος 5 δεύτερο εδάφιο,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 32 παράγραφος 5 πρώτο εδάφιο της οδηγίας 2010/75/ΕΕ, η Σλοβακική Δημοκρατία υπέβαλε στην Επιτροπή το μεταβατικό εθνικό της σχέδιο (ΜΕΣ) στις 8 Ιανουαρίου 2013 (2).
            
         
               (2)
            
            
               Κατά την αξιολόγηση της πληρότητας του ΜΕΣ, η Επιτροπή διαπίστωσε ορισμένες ανακολουθίες μεταξύ του καταλόγου των μονάδων που περιλαμβάνονται στο ΜΕΣ και εκείνων που δήλωσε η Σλοβακική Δημοκρατία στην απογραφή των εκπομπών της για το 2009 βάσει της οδηγίας 2001/80/ΕΚ του Ευρωπαϊκού Κοινοβουλίου και του Συμβουλίου (3).
            
         
               (3)
            
            
               Με επιστολή της 12ης Ιουνίου 2013 (4), η Επιτροπή ζήτησε από τις σλοβακικές αρχές να επιβεβαιώσουν την ορθή εφαρμογή των κανόνων συνυπολογισμού, που καθορίζονται στο άρθρο 29 της οδηγίας 2010/75/ΕΕ, και του ορισμού της έννοιας «ώρες λειτουργίας», που διατυπώνεται στο άρθρο 3 σημείο 27 της οδηγίας 2010/75/ΕΕ. Η Επιτροπή ζήτησε επίσης συμπληρωματικά στοιχεία, ιδίως διευκρινίσεις όσον αφορά τυχόν ανακολουθίες μεταξύ του ΜΕΣ και της απογραφής των εκπομπών βάσει της οδηγίας 2001/80/ΕΚ.
            
         
               (4)
            
            
               Η Σλοβακική Δημοκρατία υπέβαλε συμπληρωματικές πληροφορίες με επιστολή της 27ης Ιουνίου 2013 (5).
            
         
               (5)
            
            
               Με βάση την ανάλυση των επικαιροποιημένων πληροφοριών, η Επιτροπή ζήτησε από τις σλοβακικές αρχές, με επιστολή της 23ης Ιουλίου 2013 (6), να επιβεβαιώσουν ότι δεν είχε συμπεριληφθεί στο ΜΕΣ καμία από τις μονάδες που επωφελούνται από παρέκκλιση βάσει του άρθρου 4 παράγραφος 4 της οδηγίας 2001/80/ΕΚ. Επίσης, η Επιτροπή ζήτησε από τις σλοβακικές αρχές να επαληθεύσουν ορισμένες οριακές τιμές εκπομπών που χρησιμοποιήθηκαν για τους υπολογισμούς και να παράσχουν στοιχεία που να αποδεικνύουν ότι πληρούνται τα κριτήρια που δικαιολογούν την εφαρμογή τους.
            
         
               (6)
            
            
               Με επιστολή της 16ης Αυγούστου 2013 (7), η Σλοβακική Δημοκρατία ενημέρωσε την Επιτροπή ότι δύο μονάδες απαλείφθηκαν από το ΜΕΣ. Για τη μονάδα «U.S. Steel Košice, s.r.o., λέβητες K1-K5», η Σλοβακική Δημοκρατία διευκρίνισε ότι, παρά το γεγονός ότι τμήμα της μονάδας είχε υπαχθεί στην παρέκκλιση βάσει του άρθρου 4 παράγραφος 4 της οδηγίας 2001/80/ΕΚ επί ορισμένα έτη, το συγκεκριμένο τμήμα ανακατασκευάστηκε το 2010. Η Σλοβακική Δημοκρατία ισχυρίστηκε ότι η εν λόγω μονάδα θα μπορούσε, συνεπώς, να συμπεριληφθεί στο ΜΕΣ. Η Σλοβακική Δημοκρατία υπέβαλε επίσης διορθωμένες οριακές τιμές εκπομπών, αλλά δεν αιτιολόγησε τη χρήση συγκεκριμένων οριακών τιμών εκπομπών για δύο μονάδες.
            
         
               (7)
            
            
               Με επιστολή της 27ης Σεπτεμβρίου 2013 (8), η Επιτροπή ενημέρωσε τη Σλοβακική Δημοκρατία ότι, σύμφωνα με το άρθρο 32 παράγραφος 1 στοιχείο δ) της οδηγίας 2010/75/ΕΕ και βάσει των πληροφοριών που υποβλήθηκαν, δεν ήταν δυνατόν να συμπεριληφθεί στο ΜΕΣ η μονάδα «U.S. Steel Košice, s.r.o., λέβητες K1-K5», τμήμα της οποίας εφάρμοζε την παρέκκλιση βάσει του άρθρου 4 παράγραφος 4 της οδηγίας 2001/80/ΕΚ. Η Επιτροπή ζήτησε επίσης από τις σλοβακικές αρχές να παράσχουν συμπληρωματικές πληροφορίες σχετικά με την περιεκτικότητα σε τέφρα του υγρού καυσίμου που χρησιμοποιούν δύο μονάδες για τις οποίες είχε εφαρμοστεί οριακή τιμή εκπομπών σκόνης 100 mg/Nm3.
            
         
               (8)
            
            
               Με επιστολή της 30ής Σεπτεμβρίου 2013 (9), η Σλοβακική Δημοκρατία ενημέρωσε την Επιτροπή ότι η οριακή τιμή εκπομπών σκόνης που είχε χρησιμοποιηθεί για τις δύο μονάδες μειώθηκε σε 50 mg/Nm3. Η Σλοβακική Δημοκρατία υπέβαλε συμπληρωματικές πληροφορίες για να στηρίξει το επιχείρημα ότι η μονάδα «U.S. Steel Košice, s.r.o., λέβητες K1-K5» δεν εμπίπτει στο πεδίο εφαρμογής του άρθρου 32 παράγραφος 1 στοιχείο δ) της οδηγίας 2010/75/ΕΕ και θα μπορούσε να συμπεριληφθεί στο ΜΕΣ.
            
         
               (9)
            
            
               Έπειτα από συνάντηση μεταξύ των σλοβακικών αρχών και αντιπροσώπων της Επιτροπής στις 11 Οκτωβρίου 2013, η Σλοβακική Δημοκρατία, με επιστολή της 17ης Οκτωβρίου 2013 (10), διασαφήνισε περαιτέρω την κατάσταση της μονάδας «U.S. Steel Košice, s.r.o., λέβητες K1-K5», διευκρινίζοντας ότι μόνο ένας λέβητας εφάρμοζε την παρέκκλιση βάσει του άρθρου 4 παράγραφος 4 της οδηγίας 2001/80/ΕΚ και παρέχοντας αναλυτική τεχνική περιγραφή όλων των αλλαγών που επήλθαν στον εν λόγω λέβητα κατά την ανακατασκευή του το 2010. Αυτό κατέστησε σαφές ότι το 2010 κατασκευάστηκε ένας εντελώς νέος λέβητας εντός της μονάδας «U.S. Steel Košice, s.r.o., λέβητες K1-K5» έπειτα από πλήρη αποσυναρμολόγηση και αντικατάσταση του λέβητα που είχε προηγουμένως υπαχθεί στην παρέκκλιση βάσει του άρθρου 4 παράγραφος 4 της οδηγίας 2001/80/ΕΚ. Αυτό συνεπάγεται ότι η εν λόγω μονάδα δεν εμπίπτει στο πεδίο εφαρμογής του άρθρου 32 παράγραφος 1 στοιχείο δ) της οδηγίας 2010/75/ΕΕ και είναι δυνατόν να συμπεριληφθεί στο ΜΕΣ σύμφωνα με την εκτελεστική απόφαση 2012/115/ΕΕ της Επιτροπής (11).
            
         
               (10)
            
            
               Το ΜΕΣ αξιολογήθηκε από την Επιτροπή σύμφωνα με το άρθρο 32 παράγραφοι 1, 3 και 4 της οδηγίας 2010/75/ΕΕ και την εκτελεστική απόφαση 2012/115/ΕΕ.
            
         
               (11)
            
            
               Συγκεκριμένα, η Επιτροπή εξέτασε τη συνέπεια και την ορθότητα των στοιχείων, των παραδοχών και των υπολογισμών που χρησιμοποιήθηκαν για τον προσδιορισμό της συνεισφοράς κάθε μονάδας καύσης που καλύπτεται από το ΜΕΣ στα ανώτατα όρια εκπομπών που καθορίζονται σε αυτό και ανέλυσε το κατά πόσον το ΜΕΣ περιλαμβάνει γενικούς και ειδικούς στόχους, μέτρα και χρονοδιαγράμματα για την επίτευξη αυτών των στόχων, καθώς και μηχανισμό παρακολούθησης για την εκτίμηση της μελλοντικής συμμόρφωσης.
            
         
               (12)
            
            
               Από τις συμπληρωματικές πληροφορίες που υποβλήθηκαν η Επιτροπή διαπίστωσε ότι τα ανώτατα όρια εκπομπών για τα έτη 2016 και 2019 υπολογίστηκαν με τη χρήση των κατάλληλων δεδομένων και μαθηματικών τύπων και ότι οι υπολογισμοί ήταν ορθοί. Η Σλοβακική Δημοκρατία έχει παράσχει επαρκείς πληροφορίες όσον αφορά τα μέτρα που θα τεθούν σε εφαρμογή προκειμένου να επιτευχθούν τα ανώτατα όρια εκπομπής, η παρακολούθηση και η υποβολή εκθέσεων στην Επιτροπή σχετικά με την εφαρμογή του ΜΕΣ.
            
         
               (13)
            
            
               Η Επιτροπή είναι πεπεισμένη ότι οι σλοβακικές αρχές έχουν λάβει υπόψη τις διατάξεις του άρθρου 32 παράγραφοι 1, 3 και 4 της οδηγίας 2010/75/ΕΕ και τις διατάξεις της εκτελεστικής απόφασης 2012/115/ΕΕ.
            
         
               (14)
            
            
               Το ΜΕΣ θα πρέπει να εφαρμοστεί με την επιφύλαξη του λοιπού εφαρμοστέου εθνικού και ενωσιακού δικαίου. Ειδικότερα, με τον καθορισμό των επιμέρους όρων αδειοδότησης για τις μονάδες καύσης που καλύπτονται από το ΜΕΣ, η Σλοβακική Δημοκρατία θα πρέπει να εξασφαλίσει ότι δεν διακυβεύεται η συμμόρφωση με τις απαιτήσεις που καθορίζονται, μεταξύ άλλων, στην οδηγία 2010/75/ΕΕ, στην οδηγία 2008/50/ΕΚ του Ευρωπαϊκού Κοινοβουλίου και του Συμβουλίου (12) και στην οδηγία 2001/81/ΕΚ του Ευρωπαϊκού Κοινοβουλίου και του Συμβουλίου (13).
            
         
               (15)
            
            
               Σύμφωνα με το άρθρο 32 παράγραφος 6 της οδηγίας 2010/75/ΕΕ, η Σλοβακική Δημοκρατία οφείλει να ανακοινώσει στην Επιτροπή τυχόν επακόλουθες αλλαγές του ΜΕΣ. Η Επιτροπή θα πρέπει να κρίνει αν οι εν λόγω αλλαγές είναι σύμφωνες με τις διατάξεις του άρθρου 32 παράγραφοι 1, 3 και 4 της οδηγίας 2010/75/ΕΕ και τις διατάξεις της εκτελεστικής απόφασης 2012/115/ΕΕ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Δυνάμει του άρθρου 32 παράγραφοι 1, 3 και 4 της οδηγίας 2010/75/ΕΕ και της εκτελεστικής απόφασης 2012/115/ΕΕ, δεν εγείρονται αντιρρήσεις κατά του μεταβατικού εθνικού σχεδίου το οποίο η Σλοβακική Δημοκρατία ανακοίνωσε στην Επιτροπή στις 8 Ιανουαρίου 2013, σύμφωνα με το άρθρο 32 παράγραφος 5 της οδηγίας 2010/75/ΕΕ, όπως τροποποιήθηκε σύμφωνα με τις συμπληρωματικές πληροφορίες που διαβιβάστηκαν στις 27 Ιουνίου 2013, στις 16 Αυγούστου 2013, στις 30 Σεπτεμβρίου 2013 και στις 17 Οκτωβρίου 2013 (14).
   2.   Ο κατάλογος των μονάδων που καλύπτονται από το μεταβατικό εθνικό σχέδιο, οι ρύποι για τους οποίους καλύπτονται και τα εφαρμοστέα ανώτατα όρια εκπομπών καθορίζονται στο παράρτημα.
   3.   Η εφαρμογή του μεταβατικού εθνικού σχεδίου από τις σλοβακικές αρχές δεν απαλλάσσει τη Σλοβακική Δημοκρατία από την υποχρέωση συμμόρφωσης με τις διατάξεις της οδηγίας 2010/75/ΕΕ, όσον αφορά τις εκπομπές κάθε μονάδας καύσης που καλύπτεται από το σχέδιο, και με άλλα σχετικά νομοθετήματα της Ευρωπαϊκής Ένωσης που αφορούν το περιβάλλον.
   Άρθρο 2
   Η Επιτροπή κρίνει αν οι τυχόν επακόλουθες αλλαγές του μεταβατικού εθνικού σχεδίου, που θα ανακοινώσει η Σλοβακική Δημοκρατία στο μέλλον πληρούν τις διατάξεις του άρθρου 32 παράγραφοι 1, 3 και 4 της οδηγίας 2010/75/ΕΕ και τις διατάξεις της εκτελεστικής απόφασης 2012/115/ΕΕ.
   Άρθρο 3
   Η παρούσα απόφαση απευθύνεται στη Σλοβακική Δημοκρατία.
   
      Βρυξέλλες, 17 Ιανουαρίου 2014.
      
         
            Για την Επιτροπή
         
         Janez POTOČNIK
         
         
            Μέλος της Επιτροπής
         
      
   
   
      (1)  ΕΕ L 334 της 17.12.2010, σ. 17.
   
      (2)  Η σχετική ανακοίνωση της Σλοβακικής Δημοκρατίας ελήφθη από την Επιτροπή στις 9 Ιανουαρίου 2013, με ηλεκτρονικό ταχυδρομείο, και καταχωρίστηκε με αριθμό πρωτοκόλλου Ares(2013)25811. Με επιστολή της 9ης Ιανουαρίου 2013 [η οποία καταχωρίστηκε με αριθμό πρωτοκόλλου Ares(2013)40113], οι σλοβακικές αρχές εξήγησαν στην Επιτροπή ότι, λόγω τεχνικών προβλημάτων του πληροφορικού συστήματος στα τέλη του 2012, η ηλεκτρονική έκδοση του ΜΕΣ δεν ήταν δυνατόν να παραδοθεί στην Επιτροπή πριν από την 1η Ιανουαρίου 2013, αλλά εστάλη εκ νέου αμέσως μετά την επαναλειτουργία του πληροφορικού συστήματος.
   
      (3)  Οδηγία 2001/80/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης (ΕΕ L 309 της 27.11.2001, σ. 1).
   
      (4)  Ares(2013)1636798
   
      (5)  Ares(2013)2533608
   
      (6)  Ares(2013)2741492
   
      (7)  Ares(2013)3001466
   
      (8)  Ares(2013)3122053
   
      (9)  Ares(2013)3198587
   
      (10)  Ares(2013)3322372
   
      (11)  Εκτελεστική απόφαση 2012/115/ΕΕ της Επιτροπής, της 10ης Φεβρουαρίου 2012, για τη θέσπιση κανόνων σχετικά με τα μεταβατικά εθνικά σχέδια που αναφέρονται στην οδηγία 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών (ΕΕ L 52 της 24.2.2012, σ. 12).
   
      (12)  Οδηγία 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη (ΕΕ L 152 της 11.6.2008, σ. 1).
   
      (13)  Οδηγία 2001/81/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, σχετικά με εθνικά ανώτατα όρια εκπομπών για ορισμένους ατμοσφαιρικούς ρύπους (ΕΕ L 309 της 27.11.2001, σ. 22).
   
      (14)  Η ενοποιημένη έκδοση του ΜΕΣ καταχωρίσθηκε από την Επιτροπή στις 7 Οκτωβρίου 2013 με αριθμό πρωτοκόλλου Ares(2013)3198587.
   
      ΠΑΡΑΡΤΗΜΑ
      
         Κατάλογος των μονάδων που περιλαμβάνονται στο μεταβατικό εθνικό σχέδιο (ΜΕΣ)
      
      
                  Αριθμός
               
               
                  Όνομα μονάδας στο ΜΕΣ
               
               
                  Συνολική ονομαστική θερμική ισχύς στις 31.12.2010 (MW)
               
               
                  Ρύποι που καλύπτονται από το ΜΕΣ
               
            
                  SO2
                  
               
               
                  NOx
                  
               
               
                  Σκόνη
               
            
                  1
               
               
                  Bratislavská teplárenská, a.s., Tepláreň Juh
               
               
                  254
               
               
                  √
               
               
                  √
               
               
                  √
               
            
                  2
               
               
                  Bratislavská teplárenská, a.s.,Tepláreň Západ
               
               
                  255
               
               
                  √
               
               
                  √
               
               
                  √
               
            
                  3
               
               
                  Continental Matador Rubber, s.r.o.
               
               
                  128
               
               
                  —
               
               
                  √
               
               
                  —
               
            
                  4
               
               
                  Slovnaft Petrochemicals, s.r.o.
               
               
                  111,41
               
               
                  —
               
               
                  √
               
               
                  —
               
            
                  5
               
               
                  U. S. Steel Košice, s.r.o., λέβητες K1-K5
               
               
                  917,3
               
               
                  √
               
               
                  √
               
               
                  √
               
            
                  6
               
               
                  U.S.Steel Košice, s.r.o., λέβητας K6
               
               
                  163,6
               
               
                  √
               
               
                  √
               
               
                  √
               
            
                  7
               
               
                  Zvolenská teplárenská, a.s., Tepláreň B
               
               
                  199
               
               
                  √
               
               
                  √
               
               
                  √
               
            
         
      
         Ανώτατα όρια εκπομπών (σε τόνους)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1-30.6.2020
               
            
                  SO2
                  
               
               
                  7 429
               
               
                  5 722
               
               
                  4 016
               
               
                  2 309
               
               
                  1 155
               
            
                  NOx
                  
               
               
                  4 469
               
               
                  3 758
               
               
                  3 047
               
               
                  2 335
               
               
                  1 168
               
            
                  Σκόνη
               
               
                  430
               
               
                  343
               
               
                  257
               
               
                  170
               
               
                  85